Via Hobro Bibliotek var det Mariagerfjord Kommune der selv bad frivillige organisationer træde til for at redde lydavisen, som svagtseende har glæde af. Det fortæller formanden for kommunens Kultur- og Fritidsudvalg, Erik Kirkegaard Mikkelsen (Kons.) - Gennem biblioteket blev en række frivillige organisationer kontaktet og det gav altså det resultat at flere organisationer meldte sig for at overtage produktuionen af lydavisen fra biblioteket, fortæller Erik Kirkegaard Mikkelsen TV2/NORD. Han tilføjer: - Den endelige beslutning er endnu ikke taget. Men bliver vi enige med de frivillige om vilkårene, er vi parate til at investere i det nødvendige, teknbiske udstyr. Det var først og fremmest omkostningerne ved driften af lydavisen, politikerne fik øje på i Mariagerfjords sparerunde.

Referat:
Det kan redde lydavisen, som Mariagerfjord ville spare væk